CELEX: 32011D0395
Language: bg
Date: 2011-07-01 00:00:00
Title: 2011/395/ЕС: Решение за изпълнение на Комисията от 1 юли 2011 година за отмяна на Решение 2006/241/ЕО относно определени защитни мерки по отношение на някои продукти от животински произход, с изключение на рибни продукти с произход от Мадагаскар (нотифицирано под номер C(2011) 4642)  Текст от значение за ЕИП

5.7.2011   
            
            
               BG
            
            
               Официален вестник на Европейския съюз
            
            
               L 176/50
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 1 юли 2011 година
   за отмяна на Решение 2006/241/ЕО относно определени защитни мерки по отношение на някои продукти от животински произход, с изключение на рибни продукти с произход от Мадагаскар
   (нотифицирано под номер C(2011) 4642)
   (текст от значение за ЕИП)
   (2011/395/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:
   
               (1)
            
            
               В Решение 2006/241/ЕО на Комисията от 24 март 2006 г. относно определени защитни мерки по отношение на някои продукти от животински произход, с изключение на рибни продукти с произход от Мадагаскар (2) се постановява, че държавите-членки трябва да забранят вноса на продукти от животински произход, с изключение на рибни продукти, охлюви и гуано, с произход от Мадагаскар.
            
         
               (2)
            
            
               Вносът на продукти от животински произход се регламентира в няколко правни акта на Съюза, например Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (3) и Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (Регламент за страничните животински продукти) (4).
            
         
               (3)
            
            
               Действащото в момента законодателство на Съюза по отношение вноса на продукти от животински произход гарантира, че от Мадагаскар в Съюза могат да бъдат внесени само продукти от животински произход, които отговарят на изискванията на това законодателство.
            
         
               (4)
            
            
               Решение 2006/241/ЕО на Комисията съответно вече не е необходимо и следва да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Решение 2006/241/ЕО се отменя.
   Член 2
   Адресати на настоящото решение са държавите-членки.
   
      Съставено в Брюксел на 1 юли 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 24, 30.1.1998 г., стр. 9.
   
      (2)  ОВ L 88, 25.3.2006 г., стр. 63.
   
      (3)  ОВ L 18, 23.1.2003 г., стр. 11.
   
      (4)  ОВ L 300, 14.11.2009 г., стр. 1.